Van Hier tot by die Son – christianityworks
Home / FRESH / Van Hier tot by die Son
Jesaja 53:5 Oor óns oortredings is hy deurboor, oor óns sondes is hy verbrysel; die straf wat vir ons vrede moes bring, was op hom, deur sý wonde het daar vir ons genesing gekom
Hoe kan 'n skrynwerker, wat tweeduisend jaar gelede in Nasaret gebore is, in die 21ste eeu in my en jou lewe relevant wees? Hoe kan dit moontlik wees?
Stel jou voor dat jy 'n groot stuk papier het. 'n Baie groot stuk papier. Jy vou dit in die helfte. Vou dit dan weer in die helfte. Herhaal dit vyftig keer. (Toemaar, ontspan – ongeag hoe groot jou papier ook al is, jy sal sukkel om dit meer as sewe keer in die helfte te vou!)
Verdra my maar. . . Stel jou voor dat jy die papier weer en weer- vyftig keer – in die helfte kon vou. Goed, hier's my vraag: Hoe dik is daardie stuk papier nou? So dik soos 'n telefoongids? So hoog soos 'n yskas miskien? Of miskien, as jou stoutste verwagtinge oortref word, tot teen die plafon?
Eish! Nee! As jy dit vyftig keer halveer, sou dit van die aarde tot die son strek. Ek het dit in 'n boek gelees en toe die wiskunde gedoen. Dit is waar. En as jy dit net nog een keer kon vou – 'n een-en-vyftigste keer – sou dit van die aarde af na die son en weer terug wees.
Dit is juis waaroor dit gaan – klein dingetjies kan 'n ontsaglike groot impak hê. Neem 'n timmerman van Nasaret wat tweeduisend jaar gelede gebore is. En wat daarvan?
Nou-ja, tweeduisend jaar later het Hy miljarde lewens aangeraak, en Hy is nog steeds besig om lewens te verander. Tweeduisend jaar later genees Hy nog steeds die gebrokenes van hart. En tweeduisend jaar later bewys Hy steeds liefde, red Hy steeds en fluister Hy nog steeds: Ek het spesiaal vir jou gekom. Kyk wat staan in: